Kaakakin majalisar wakilai: Yan majalisa 183 sun mara wa Gbajabiamila baya ▷ Legit.ng
Kaakakin majalisar wakilai: Yan majalisa 183 sun mara wa Gbajabiamila baya
7 days ago 2532 views by Abubakar Nura Bala
Jimlan yan majalisa 183 cikin 360 ne suka sanya hannu domin mara wa takarar Shugaban masu rinjaye a majalisar wakilai, Femi Gbajabiamila (APC, Lagos), domin darewa kujerar kakakin majalisar wakilai na tara gabannin rantsar dasu a ranar Talata, 11 ga watan Yuni.
Shugaban kungiyar kamfen din Gbajabiamila/Wase, Abdulmumin Jibrin (APC, Kano) wanda ya bayyana hakan a Abuja a ranar Asabar, 8 ga watan Yuni ya bayar da tabbacin cewa suna sanya rai ga nasarar dan majalisar na jihar Lagas.
A cewar Jibrin, goyon bayan ya samu ne daga sabbin zababbun yan majalisa a fadin sassa shida na kasar.
“A yanzu haka da nake maku Magana, muna da abunda ake bukata domin lashe kujerar a ranar Talata, 11 ga wata Yuni. Ina nufin muna da adadin mutanen da ake bukata. Sama da zababbun mambobin majalisa 183 sun sanya hannu don goyon bayan Gbajabiamila da Wase a matsayin kakakin majalisar wakilai da mataimakinsa,” inji shi.
KU KARANTA KUMA: Buhari da Tinubu sun dakatar da kulla-kullar tsige Oshiomhole daga kujerarsa
Wadanda ke takarar kujerar kakakin majalisar wakilai da Gbajabiamila sun hada da Umaru Bago (APC, Niger); Nkeiruka Onyejeocha (APC, Abia); da kuma John Dyegh ( APC, Benue).
JAMB admission letter Best polytechnic in Nigeria Nigerian hairstyles with wool MTN blackberry subscription Airtel data plan
Daga karshe: Sarki Sanusi ya amsa tuhumar da Ganduje ke masa